กรุงไทยพานิชรุกขายประกันลูกค้าแอร์เอเชีย
กรุงไทยพานิชจับมือแอร์เอเชีย รุกขายประกันแอร์เอเชีย อินชัวร์ เจาะกลุ่มนักเดินทาง
22 ก.ย. 2553

กรุงไทยพานิชจับมือแอร์เอเชีย รุกขายประกันแอร์เอเชีย อินชัวร์ เจาะกลุ่มนักเดินทาง
นาย สุพชัย เปียแก้ว กรรมการผู้จัดการใหญ่ บริษัท กรุงไทยพานิชประกันภัยหรือ เคพีไอ เปิดเผยว่า บริษัทได้ร่วมมือเป็นพันธมิตรกับสายการบินแอร์เอเชีย  เพื่อเสนอขายแบบประกัน “แอร์เอเชีย อินชัวร์” ให้กับลูกค้าที่ต้องการป้องกันความเสี่ยงเรื่องการเดินทางทั้งในประเทศและต่างประเทศ โดยมีค่าเบี้ยเริ่มต้นเที่ยวเดียวในประเทศราคา 74.90 บาท ให้ความคุ้มครองกรณีการเสียชีวิตจากอุบัติเหตุ ความเสียหายกระเป๋าเดินทาง การบอกเลิกการเดินทางและเที่ยวบินล่าช้า   ตั้งเป้าเบี้ยปีนี้ไว้ที่ 90 ล้านบาท  หรือคิดเป็นสัดส่วนประมาณ 40% จากลูกค้าแอร์เอเชียที่เดินทางเดือนละ 3-4 แสนราย  
สำหรับในปีนี้บริษัทตั้งเป้าเบี้ยรับรวมไว้ที่ 2,000 ล้านบาท เติบโต 20% และคาดว่ากำไรคงไม่น้อยกว่า 300 ล้านบาท เมื่อเทียบกับปี 2552 โดยสัดส่วนลูกค้าหลักยังมาจากช่องทางสาขาธนาคารกรุงไทย 45% ช่องทางออนไลน์ ตัวแทน นายหน้า และอื่นๆอีก 55%